b'\n_START_ARTICLE_\nElisabetta Brusa\n_START_PARAGRAPH_\nElisabetta Brusa (s. 1954) on italialainen s\xc3\xa4velt\xc3\xa4j\xc3\xa4. H\xc3\xa4n opiskeli s\xc3\xa4vellyst\xc3\xa4 Milanon konservatoriossa Bruno Bettinellin sek\xc3\xa4 Azio Corghin johdolla ja valmistui vuonna 1980. H\xc3\xa4n jatkoi opintojaan viel\xc3\xa4 Hans Kellerin johdolla vuoteen 1985 saakka. Vuonna 1982 Brusa voitti ensimm\xc3\xa4isen palkinnon kansainv\xc3\xa4lisess\xc3\xa4 jousikvartettoja koskeneessa s\xc3\xa4vellyskilpailussa Washington DC:ssa._NEWLINE_Brusa on l\xc3\xa4hes pelk\xc3\xa4st\xc3\xa4\xc3\xa4n orkesterimusiikin s\xc3\xa4velt\xc3\xa4j\xc3\xa4. H\xc3\xa4n aloitti s\xc3\xa4velt\xc3\xa4misen opettamisen vuonna 1980, ja vuonna 1985 h\xc3\xa4nest\xc3\xa4 tuli s\xc3\xa4vellyksen ja orkestroinnin professori Milanon konservatoriossa. H\xc3\xa4n on naimisissa kapellimestari Gilberto Seremben kanssa. Brusan teoksia ovat Naxos-levymerkille levytt\xc3\xa4neet Ukrainan kansallinen sinfoniaorkesteri ja Skotlannin kuninkaallinen kansallisorkesteri.'